Το διαμέρισμα είναι τρομερό για τα λεφτά που κοστίζει. Πρόκειται για μια γκαρσονιέρα σε κεντρική τοποθεσία. Δίπλα στο Μακεδονία Παλάς. Είναι στον ημιόροφο αλλά είναι πολύ ψηλά από το οδόστρωμα οπότε δεν έχει ούτε φασαρία ούτε έχει κίνδυνο από διερχόμενους πεζούς. Έχει πόρτα ασφαλείας, ζεστό νερό 24 ώρες, μεγάλα παράθυρα και ωραίο διπλό κρεβάτι. Είναι καθαρό, έχει όλες τις ανέσεις όπως πιστολάκι, σίδερο, ποτήρια, πηρούνια, ψυγείο. Δεν έχει κουζινακι αλλά στα λεφτά που κοστίζει δεν έχει σημασία. Εξάλλου δίπλα έχει άπειρα μαγαζιά και σούπερ μάρκετ για φαγητό. Η ιδιοκτήτρια πολύ εξυπηρετική και συζητήσιμη. Με κατατοπισε πολύ καλά για το πώς θα πάρω τα κλειδιά και για το σπίτι γενικότερα. Γενικότερα στα χρήματα που πληρώνεις νομίζω είναι η καλύτερη επιλογή. Σίγουρα θα πάω ξανά.